Maahanmuuttoviraston vastaanottoyksikön tulosalueen johtaja Olli Snellman kertoo, että suurimmalla osalla turvapaikanhakijoista ei kuitenkaan ole varallisuutta, joka estäisi avustuksen saannin.

Perinteisesti vastaanottoraha on jätetty myöntämättä, kun turvapaikanhakijalla on ollut tarpeeksi Suomessa töistä ansaittuja tuloja.

Ennen vuonna 2011 voimaan astunutta lakimuutosta turvapaikanhakijoille myönnettiin toimeentulotukea.

(artikkeli jatkuu alla)

(artikkeli jatkuu alla)

– Tilanne ei ole juurikaan muuttunut. Käytännössä nykyinen menettelytapa on täysin sama kuin toimeentulotuen puolella, Snellman kertoo.

– Silloin voitiin hakea esimerkiksi työmarkkinatukea Kelalta. Päätettiin, että toimeentulotuki ei tästä syystä sopinut turvapaikanhakijalle. Voi kuitenkin olla montaa mieltä siitä, olisiko se järjestelmä ollut aivan käyttökelpoinen.

Turvapaikanhakijoiden työllistyminen heikkoa

– Turvapaikanhakijat eivät voi yleensä avata pankkitilejä Suomessa. Lisäksi on rajoituksia siihen, milloin työnteon saa aloittaa. Myös työmarkkinoille pääseminen on monelle hankalaa.

Snellmanin mukaan töissä käyvien turvapaikanhakijoiden palkkaa ei oteta kokonaisuudessaan huomioon vastaanottorahan myöntämisperusteiden arvioinnissa. Tuloista noin 15 prosenttia tai maksimissaan 150 euroa jää tarkastelun ulkopuolelle.

– Työntekoa pyritään tukemaan tällä tavalla. Ei voida olettaa, että ihminen eläisi pelkästään vastaanottorahan varassa, hän kertoo.

(artikkeli jatkuu alla)

(artikkeli jatkuu alla)

Turvapaikanhakija ei kuitenkaan voi kuukaudessa tienata kuin muutamia satoja euroja menettämättä vastaanottorahaa.

Varallisuus tarkistetaan kuukausittain

Snellmanin mukaan turvapaikanhakijoiden varallisuutta ja oikeutta vastaanottorahaan valvotaan samoin kuin toimeentulotukea hakevien kohdalla.

– Ihminen hakee vastaanottorahaa kirjallisella hakemuksella tai suullisesti vastaanottokeskuksessa. Päätösaika on kuukaudesta kolmeen kuukauteen. Maksu tapahtuu keskimäärin kuukauden välein.

Koko kuukauden avustusta ei makseta kerralla, jos on pelko siitä, että turvapaikanhakija katoaa rahojen kanssa.

